
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 1
din 30 ianuarie 2014
pentru aprobarea planului de acţiuni sau de lucrări de interes local care urmează a fi prestate de către beneficiarii de ajutor social în anul 2014


Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 592/13.01.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. 6 din Legea nr. 215/2001, Legea administraţiei publice locale, republicată, cu modificările şi completările ulterioare;

Ţinând cont de dispoziţiile art. 6 alin. 7 din Legea nr. 416/2001 privind venitul minim garantat, cu modificările şi completările ulterioare şi ale art. 28, alin. 2, lit. a) şi alin. 3 din H.G. nr. 50/2011 pentru aprobarea Normelor metodologice de aplicare a prevederilor Legii nr. 416/2001, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice ale Municipiului Sighişoara către S.C. ECOSERV SIG S.R.L. Sighişoara, completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;
Văzând Raportul de specialitate al Serviciului Public de Asistenţă Socială, înregistrat cu nr. 590/13.01.2014, cu propunerea de aprobare a planului de acţiuni sau de lucrări de interes local care urmează a fi prestate de către beneficiarii de ajutor social în anul 2014, întocmit de S.C. ECOSERV SIG S.R.L.;
Având în vedere avizele favorabile ale tuturor comisiilor pe domenii de specialitate;
În baza art. 36, alin. 2, lit. d) şi alin. 6, lit. a), pct. 2, art. 45, alin. 1 şi a art. 115, alin. 1, lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1. Se aprobă planul de acţiuni sau de lucrări de interes local care urmează a fi prestate de către beneficiarii de ajutor social în anul 2014, în cadrul S.C. ECOSERV SIG S.R.L., conform anexei care face parte integrantă din prezenta.

Art. 2. S.C. ECOSERV SIG S.R.L şi Serviciul Public Asistenţă Socială din cadrul Municipiului Sighişoara, se încredinţează cu ducerea la îndeplinire a prevederilor prezentei.

Art. 3. Prin grija d-nei Anca Fleşariu, Secretar al Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro. 

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia economică;
  1 ex. S.C. ECOSERV SIG S.R.L.;
  1 ex. Serviciul Public Asistenţă Socială;
  1 ex. Serviciul  Investiţii- Urmărire Contracte, Monitorizare Servicii de Utilităţi Publice.
10 ex. 
A.F./G.V.
